ΠΡΟΔΙΑΓΡΑΦΕΣ

**Ενδοτραχειακοί σωλήνες μιας χρήσης, με CUFF Νο 7,5 και 8,5** (ΔΕΙΓΜΑ)

**ΕΝΔΟΤΡΑΧΕΙΑΚΟΙ ΣΩΛΗΝΕΣ ΤΡΑΧΕΙΟΣΤΟΜΙΑΣ ΜΕ ΑΕΡΟΘΑΛΑΜΟ υψηλού ΟΓΚΟΥ, ΧΑΜΗΛΗΣ ΠΙΕΣΗΣ**, υψηλής ποιότητας για μακρά παραμονή στην τραχεία Νο 9. Να είναι κατασκευασμένοι από μαλακό PVC, latex free. Ο αεροθάλαμος να είναι υψηλού όγκου - χαμηλής πίεσης ώστε η επιφάνεια επαφής του στην τραχεία να είναι μεγάλη χωρίς να εξασκείται πίεση. Ο αεροθάλαμος να διαθέτει τη δυνατή μεγαλύτερη διάμετρο, ώστε να σφραγίζει καλύτερα την τραχεία με την μικρότερη δυνατή πίεση. Ο αεροθάλαμος να είναι αρκετά ελαστικός και απαλός ώστε να βρίσκεται κοντά στον σωλήνα όταν φουσκώνει. Ο όγκος του αέρα που μπορεί να εισαχθεί στο cuff χωρίς να αυξήσει την πίεση να είναι μεγαλύτερος των 10ml. O σωλήνας να είναι ακτινοσκιερός, να είναι αποστειρωμένοι μιας χρήσης.

**Καθετήρες Foley 2 way απλοί No 14**

·Καθετήρας Foley 2-Way (διπλής ροής), μιας χρήσης, αποστειρωμένος, σε ατομική συσκευασία.

·Κατασκευασμένος από Latex με επίστρωση σιλικόνης (σιλικοναρισμένος).

·Με υδροθάλαμο και να φουσκώνει συμμετρικά και είναι περιεκτικότητας 5-15ml.

·Το μήκος του 40cm περίπου και να μην τσακίζει.

·Με βαλβίδα ασφαλείας κατάλληλη για άκρο συριγγών Luer Slip και Luer-Lock, ενώ ο χρωματισμός τους είναι ανάλογα με το μέγεθος του καθετήρα βάσει των διεθνών προτύπων.

·Είναι αποστειρωμένος με Οξείδιο Αιθυλενίου (ΕΟ) και συσκευασμένος σε ασφαλή συσκευασία Peel Pack.

**Καθετήρες LEVIN παίδων και ενηλίκων, μονού αυλού Νο 10, 14 και 16**

·Καθετήρας Levin μιας χρήσης, αποστειρωμένος, ακτινοσκιερός, ανοικτού άκρου, κατασκευασμένος από PVC ιατρικού τύπου (medical grade), σε ατομική συσκευασία.

· Tο άκρο του είναι ανοικτό στρογγυλοποιημένο, μη τραυματικό και είναι ακτινοσκιερός καθ’ όλο το μήκος του.

·Οι τέσσερις πλάγιες οπές του είναι λείες και στρογγυλοποιημένες για να μη τραυματίζουν ενώ δεν τσακίζει σε κανένα σημείο.

·Το μήκος του είναι 125cm και έχει διαγραμμισμένες τις αποστάσεις κάθε 10cm, πάνω από τα 40-45cm. Η υποδοχή του είναι έγχρωμη ανάλογα με το μέγεθος του καθετήρα ακολουθώντας τα διεθνή πρότυπα. Είναι αποστειρωμένος με Οξείδιο Αιθυλενίου (ΕΟ) και συσκευασμένος σε ασφαλή συσκευασία Peel Pack

**Καθετήρες για ενδοτραχειακή αναρρόφηση, μιας χρήσης, με βαλβίδα No 14** και 16

· Καθετήρας Ελεγχόμενης Αναρρόφησης με βαλβίδα (control), ανοικτού άκρου με δύο (2) πλευρικές οπές, ακτινοσκιερός, μιας χρήσης, αποστειρωμένος σε ατομική συσκευασία.

· Να είναι κατασκευασμένος από υλικό διάφανο, ιατρικού τύπου PVC (medical grade) και το μήκος του έως 55cm.

· Να φέρει βαλβίδα (control valve) προκειμένου να επιτυγχάνεται ελεγχόμενη αναρρόφηση.

· Το άκρο του να είναι ανοικτό στρογγυλοποιημένο και μη τραυματικό, ενώ οι πλάγιες οπές του να είναι λείες και στρογγυλοποιημένες προκειμένου να μην τραυματίζουν.

· Ο καθετήρας να μην τσακίζει και η υποδοχή να είναι έγχρωμη ανάλογα με το μέγεθος του καθετήρα σύμφωνα με τα διεθνή πρότυπα.

· Να είναι αποστειρωμένος με Οξείδιο αιθυλενίου (ΕΟ) και συσκευασμένος σε ασφαλή συσκευασία Peel Pack.

· Να είναι Latex Free- Dhep Free.